Mbalula vergader met organisasies oor e-tol | Maroela Media
Fikile Mbalula, minister van vervoer, sal vandag met Outa en die AA vergader om hul sienings oor die e-tol‑stelsel in Gauteng te kry.
Mbalula het voer tans gesprekke met burgerlike groepe ten einde 'n blywende oplossing vir die e-tol‑stelsel te vind.
"Ek loof hierdie organisasies nie net vir hul aktiewe deelname aan ons demokrasie nie, maar ook vir hul bereidwilligheid om my uitnodiging te aanvaar om om 'n tafel te sit en die kwessie bespreek. Ons regering luister, gee om en is inklusief en ons verstaan wat die waarde van 'n maatskaplike komponent is om 'n beter Suid-Afrika vir almal te bou," het Mbalula gesê.
Pres. Cyril Ramaphosa het vroeër vandeesmaand 'n taakspan bestaande uit Mbalula, die minister van finansies, Tito Mboweni, en die Gautengse premier, David Makhura, aangestel om 'n oplossing vir die krisis oor die e-tol‑stelsel te vind.
Die Automobiel-Assosiasie (AA) het vroeër gesê sy nuwe navorsing wys Gautengse padgebruikers het geen voorneme om e-tol te betaal nie en dat dié houding waarskynlik nie gaan verander nie.
"Ons navorsing wys dat mense nie in die huidige omstandighede gaan betaal nie. Dit wys ook dat skuld nie 'n rol speel in dié besluit nie: die meeste padgebruikers betaal nie omdat hulle jare gelede 'n beginselbesluit geneem het om dit nie te doen nie," het die AA in 'n verklaring gesê.
Die AA se eie navorsingsverslag oor padfinansiering is pas vrygestel en die organisasie sê uit die bevindings is die enigste regverdige en verstandige ding om te doen om die e-tol‑stelsel in Gauteng op te skort en verbruikers wat sedert 2013 daarvoor opgedok het, terug te betaal.
Die AA sê hy vra weereens vir 'n afgebakende e-tol‑heffing wat by die gewone brandstofheffing inskakel. Hy het destyds dieselfde gedoen toe die Gautengse hoofwegverbeteringsprojek (GFIP) afgeskiet is.
Wayne Duvenage, uitvoerende hoof van die Organisasie teen Belastingmisbruik (Outa), het ook vroeër gesê die stelsel stort daagliks verder inmekaar en dat net sowat 20% van motoriste in dié stadium hulle e-tol‑rekeninge betaal.
Hy sê daar is ander maniere, onder meer die brandstofheffing en belasting, om paaie te finansier.
'Two wrongs, dont make one right' – maar, kan di Regering ni met dieslfde ywer, bv. di R17 Miljard wat Soweto aan Eskom skuld, invorder ni?
Dit kon hulle afgelope verlies, na "net" 6 Miljard verminder het…
Hoekom word die heffing in die brandstof nie gebruik vir die paaie nie. Ons betaal al lisensie geld ook ten duurste, waarom nog e tol. Waar gaan die heffing in die brandstof op hierdie stadium heen.
Mbalula het voer tans gesprekke? Twee buffels met een skoot dood geskiet fontein. LoL
Hoeveel heffings moet ons nog op die brandstof en pad-ongelukke fons betaal. Die Taxi bedryf word telkemale van alles vrygestel met hulle brandstof subsiedies en al wat hulle kry. Selfs die De-merit punte stelsel gaan niks aan die taxi bedryf doen nie. Hulle is die grootste oorsaak van alle ongelukke en sterftes op ons paaie, maar die owerhede wil dit nie insien nie. Alle kom met altyd op die gehoorsame padgebruiker af.